CELEX: 62011CN0558
Language: sk
Date: 2011-11-07 00:00:00
Title: Vec C-558/11: Návrh na začatie prejudiciálneho konania, ktorý podal Augstākās tiesas Senāts (Lotyšská republika) 7. novembra 2011 — SIA „Kurcums Metal“ /Valsts ieņēmumu dienests

14.1.2012   
            
            
               SK
            
            
               Úradný vestník Európskej únie
            
            
               C 13/8
            
         Návrh na začatie prejudiciálneho konania, ktorý podal Augstākās tiesas Senāts (Lotyšská republika) 7. novembra 2011 — SIA „Kurcums Metal“/Valsts ieņēmumu dienests
   (Vec C-558/11)
   2012/C 13/16
   Jazyk konania: lotyština
   
      Vnútroštátny súd, ktorý podal návrh na začatie prejudiciálneho konania
   
   Augstākās tiesas Senāts
   
      Účastníci konania pred vnútroštátnym súdom
   
   
      Navrhovateľka v konaní o kasačnom opravnom prostriedku: SIA „Kurcums Metal“
   
      Odporkyňa v konaní o kasačnom opravnom prostriedku: Valsts ieņēmumu dienests
   
      Prejudiciálne otázky
   
   
               1.
            
            
               Sú laná zložené z polypropylénu a oceľového vlákna, o aké ide v prejednávanej veci, zahrnuté v podpoložke 5607 49 11 kombinovanej nomenklatúry prílohy I nariadenia Rady (EHS) č. 2658/87 (1) z 23. júla 1987 o colnej a štatistickej nomenklatúre a o Spoločnom colnom sadzobníku?
            
         
               2.
            
            
               Je potrebné na účely zaradenia lán, o aké ide v prejednávanej veci, uplatniť pravidlo 3 písm. b) všeobecných pravidiel na interpretáciu kombinovanej nomenklatúry nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku?
            
         
               3.
            
            
               Ak sú však kombinované laná, ktoré sú zložené z polypropylénu a oceľového vlákna s maximálnym prierezom presahujúcim 3 mm, o aké ide v prejednávanej veci, zahrnuté v podpoložke 7312 90 98 kombinovanej nomenklatúry prílohy I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, vzťahuje sa na tieto laná aj článok 1 nariadenia Rady (ES) č. 1601/2001 (2) z 2. augusta 2001 o uložení konečného antidumpingového cla a o konečnom výbere dočasného antidumpingového cla uloženého na dovozy niektorých železných alebo oceľových lán a káblov s pôvodom v Českej republike, Rusku, Thajsku a Turecku?
            
         
               4.
            
            
               Sú vlnité spony so zaoblenými koncami spojenými pomocou kolíka zahrnuté v podpoložke 7317 00 90 kombinovanej nomenklatúry prílohy I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku?
            
         
      (1)  Ú. v. ES L 256, s. 1; Mim. vyd. 02/002, s. 382.
   
      (2)  Ú. v. ES L 211, s. 1; Mim. vyd. 11/038, s. 62.